**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 04-12-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Έργα παντού. Ο Δήμος Κω μεριμνά για τα παιδιά μας!**

Με συνεχείς παρεμβάσεις ο Δήμος Κω βελτιώνει τις συνθήκες για παιδιά και εκπαιδευτικούς, θέτει σε προτεραιότητα σχολεία και βρεφονηπιακούς σταθμούς.

Τελευταία θετική εξέλιξη η επιχορήγηση ύψους 197.503,39 € με την οποία χρηματοδοτείται ο Δήμος Κω για εργασίες βελτίωσης και εκσυγχρονισμού σε τέσσερις (04) Δημοτικούς Βρεφονηπιακούς Σταθμούς στην Πόλη και στις Κοινότητες.

Το σύνολο των παρεμβάσεων θα κοστίσει 239.000 € με το υπόλοιπο ποσό, ύψους 41.496,61 € να καταβάλλεται από ίδιους πόρους του Δήμου.

Η σχετική πρόταση υποβλήθηκε για χρηματοδότηση σχεδόν πριν ένα χρόνο, στις 23 Δεκεμβρίου 2019.

Σύμφωνα με την μελέτη της Διεύθυνσης Τεχνικών Υπηρεσιών του Δήμου μας, θα πραγματοποιηθούν **παρεμβάσεις στους Βρεφονηπιακούς Σταθμούς: οδού Αμερικής & οδού Αβέρωφ στην πόλη της Κω, Αντιμάχειας και Πυλίου.**

Οι παρεμβάσεις αφορούν:

* Διαμορφώσεις των αύλειων χώρων για την τοποθέτηση ειδικού δαπέδου ασφαλείας με συνθετικό χλοοτάπητα για την ασφάλεια των παιδιών.
* Αντικατάσταση των παλαιών με νέα σύγχρονα κουφώματα αλουμινίου.
* Επιχρίσματα και χρωματισμούς.
* Τοποθέτηση (εσωτερικά και εξωτερικά) διάφανης μεμβράνης ασφαλείας, στους υαλοπίνακες των κουφωμάτων των υπόλοιπων βρεφονηπιακών σταθμών για την προστασία τους από θραύση.
* Υδραυλικές εργασίες με την τοποθέτηση νέων ειδών υγιεινής σε όλα τα W.C..
* Αντικατάσταση της παλιάς μόνωσης στα δώματα των σταθμών με νέα μόνωση.

Γραφείο Τύπου